  Анжелика Тихонова корреспондент Удмуртие коронавируслэсь эшшо 8 сюрс 300 доза «Спутник V» вакцина вуиз. Со сярысь элькунысь тазалыкез утёнъя министерстволэн пресс-службаез ивортӥз. Туннэ нуналлы элькунэ оглом 60 сюрс 382 доза вакцина вуттӥзы ини. Прививкалэсь нырысетӥ компонентсэ шаерамы 46 сюрс 890 улӥсьёс басьтӥзы, со пӧлысь 23 сюрс 464-ез – 60 арессэс ортчемъёс. Кыкетӥ компонентсэ 33 сюрс 956 адямилы пуктӥзы, со пӧлысь 17 сюрс 41-ез – 60 ареслэсь мӧйыос. 60 ареслэсь бадӟымъёс но хронической висёнъёсын курадӟисьёс вакцина пуктон понна валтӥсь группае пыро Тодэ вайытом, вакцина пуктыны кык амалэн гожтӥськыны луэ.  Тегъёс: Тазалык Ижкар Удмуртия коронавирус вакцина  